Franza irreġistrat l-akbar rata ta’ imwiet f’ġurnata mindu bdiet l-imxija tal-Coronavirus fil-pajjiż, hekk kif tħabbar li f’24 siegħa mietu 833 persuna. S’issa fi Franza tilfu ħajjithom 8,911-il persuna kawża tal-Covid-19 u 98,010 persuna ġew infettati biha. Skont il-Ministru tas-Saħħa tal-pajjiż, Franza għadha ma laħqietx l-ogħla ammont ta’ każijiet f’ġurnata. Min-naħa tagħha l-Italja reġgħet rat żieda fil-każijiet wara diversi jiem bil-każijiet jonqsu u Spanja kompliet nara tnaqqis fl-għadd ta’ persuni bil-marda Covid-19 għar-raba’ ġurnata konsekuttiva.